SUOMEN KANSANHALLITUKSEN 
JULISTUS 


K 


Kansan tahdosta — kansan, jonka on vallannut viha ja suuttu- 
mus Cajanderin-Erkon-Tannerin kurjan hallituksen rikollisen 
politiikan johdosta, — on tänään Itä-Suomessa muodostettu 
maamme uusi hallitus, väliaikainen Kansanhallitus, joka täten 
kutsuu koko Suomen kansaa ratkaisevaan taisteluun pyövelien ja 
sotaprovokaattorien hirmuvallan kukistamiseksi. 


Se taantumuksellinen, ahnas rahavalta, joka vuonna 1918 ulko- 
maisten imperialistien sotaväen avulla hukutti verivirtoihin Suo- 
men työtätekevän kansan kansanvaltaisen vapauden, muutti mei- 
dän synnyinmaamme lahtarihelvetiksi työtätekeville. Myytyään 
maamme itsenäisyyden edut, Suomen rahavaltiaat yhdessä kaiken- 
laisten Suomen ja Neuvostoliiton kansojen impetialististen vihol- 
listen kanssa lakkaamatta punoivat neuvostovastaisia provokatoo- 
risia sotajuonia ja lopuksi syöksivat maamme sodan pätsiin Sosia- 
listista Neuvostoliittoa, Suomen kansan suurta ystävää vastaan. 


Tässä ktiitillisessä tilanteessa Suomen työtätekevän kansan syvät 
rivit, jotka ovat aina tahtoneet ja tahtovat elää sovussa Neuvos- 
tomaan kansojen kanssa, katsovat luonnolliseksi oikeudekseen ja 
pyhäksi velvollisuudekseen ottaa synnyinmaan kohtalon omiin 
varmoihin käsiinsä. Eri puolilla maata on kansa jo noussut ja julis- 
tanut voimaan Kansanvaltaisen Tasavallan. Osa Suomen ar- 
meijan sotilaita on jo siirtynyt kansan kannattaman uuden halli- 
tuksen puolelle. 


Neuvostoliitolle, joka ei milloinkaan ole uhannut eikä häirinnyt 
Suomea, joka on aina pitänyt arvossa sen riippumattomuutta ja 
kahden vuosikymmenen ajan sietänyt katalaa sotaprovokatiota 
valko-Suomen seikkailevain vallanpitäjien taholta, sille on nyt 
käynyt välttämättömäksi tehdä Punaisen Armeijan voimin loppu 
tästä sen turvallisuutta uhkaavasta vaarasta. Tämä tarkoitus vastaa 
täydellisesti meidänkin kansamme elinetuja. Senvuoksi Suomen 
kansanjoukot ottavat valtavalla innostuksella vastaan uljaan, voit- 
tamattoman Punaisen Armeijan ja tervehtivät sitä, tietäen, että 
Punainen Armeija saapuu Suomeen ei valloittajana, vaan kan- 
samme ystävänä ja vapauttajana. 


Suomen Kansanhallitus, ollen varmasti vakuutettu siitä, ettei 
Neuvostoliitolla ole minkäänlaisia maamme riippumattomuutta 
vastaan tähdättyjä tarkoituksia, hyväksyy täydellisesti Punaisen 
Armeijan toiminnan Suomen alueella ja kannattaa sitä. Suomen 
Kansanhalllius pitää sitä arvaamattoman suurena apuna Suomen 
kansalle Neuvostoliiton taholta sitä varten, että yhteisin ponnis- 
tuksin saataisiin mahdollisimman pian hävitetyksi se varsin vaaral- 
linen sodan pesäke, jonka sotaprovokaattorien rikollinen hallitus 
on Suomeen luonut. 


Tämän tehtävän suorittamiseksi mahdollisimman nopeasti 
Suomen Kansanhallitus kutsuu Neuvostoliiton hallitusta anta- 
maan Suomen Kansanvaltaiselle Tasavallalle kaikkea välttämätön- 
tä apua Punaisen Armeijan voimin. 


Osaaottamaan yhteiseen taisteluun käsi kädessä sankarillisen 
Punaisen Armeijan kanssa on Suomen Kansanhallitus jo perusta- 
nut ensimmäisen suomalaisen armeijakunnan, jota edessä- 
olevien taistelujen kuluessa tullaan täydentämään siihen vapaaeh- 
toisina liittyvillä vallankumouksellisilla työläisillä ja talonpojilla ja 
josta on määrä tulla tulevan Suomen Kansanarmeijan luja ydin- 
joukko. Ensimmäinen suomalainen armeijakunta saa kunnian 
tuoda pääkaupunkiin Suomen Kansanvaltaisen Tasavallan lipun ja 


pystyttää sen presidentin linnan harjalle, työtätekevien riemuksi ja 
kansan vihollisten kauhuksi. 


Meidän valtiomme tulee olla kansanvaltainen tasavalta, joka 
palvelee kansan etuja, — eroitukseksi Cajanderien ja Erkko- 
jen rahavaltaisesta tasavallasta, joka palvelee kapitalistien ja kar- 
tanonhetrain etuja. Mutta meidän valtiomme ei kuitenkaan ole 
luonteeltaan neuvostovaltio, sillä neuvostojärjestelmää ei voida 
saattaa voimaan pelkästään hallituksen voimin, ilman koko kansan 
ja eritoten talonpoikaiston suostumusta. 


Tämän mukaisesti on meidän hallituksemme Suomen kansan- 
valtaisen Tasavallan Kansanhallitus. Se tulee nojautumaan laa- 
jaan työtätekevien kansanrintamaan. Nykyisessä kokoon- 
panossaan pitää Suomen Kansanhallitus itseään väliaikaisena halli- 
tuksena. Sen kokoonpano tulee heti maan pääkaupunkiin Helsin- 
kiin saavuttua järjestettäväksi uudelleen ja täydennettäväksi työtä- 
tekevien kansanrtintamaan osallistuvien eri puolueiden ja ryhmien 
edustajista. Kansanhallituksen lopullinen kokoonpano, sen val- 
tuudet ja toimenpiteet tulevat yleisen, yhtäläisen, välittömän ja 
salaisen äänioikeuden pohjalla valitun Eduskun- 
nan vahvistettaviksi. 


Suomen Kansanhallitus katsoo ensisijaiseksi tehtäväkseen Suo- 
men lahtarien hallituksen kukistamisen, sen aseellisten voimien 
murskaamisen, rauhan solmiamisen ja Suomen riippumattomuu- 
den ja turvallisuuden takaamisen rakentamalla lujat ystävyyssuh- 
teet Neuvostoliiton kanssa. 


Suomen Kansanhallitus kääntyy Neuvostoliiton hallituksen 
puoleen — ehdottaen — solmittavaksi keskinäisavun — sopi- 
mus Suomen ja Neuvostoliiton välillä ja täytettäväksi Suomen 
kansan vuosisatainen toive: Karjalan kansan jällen yhdistämi- 
nen Suomen kansan kanssa, liittäen sen yhtenäiseen ja riip- 
pumattomaan Suomen valtioon. Suomen Kansanhallituksella 


on täysi syy toivoa, että sen noudattama varma suunta ystävällis- 
ten suhteiden voimaan saattamiseksi Neuvostoliiton kanssa suo 
Neuvostoliiton hallitukselle mahdollisuuden suostua tällaiseen 
esitykseen. 


Kansanhallitus haluaa ylläpitää ystävällisiä suhteita kaikkien 
muidenkin valtioiden kanssa. Se tunnustaa Suomen taloudelliset ja 
finanssisitoumukset muihin valtioihin nähden, mikäli nämä si- 
toumukset eivät ole ristiriidassa Suomen suvereniteetin kanssa ja 
mikäli joku näistä valtioista ei ryhdy vihamielisiin tekoihin Suo- 
men Kansanvaltaista Tasavaltaa ja sen Kansanhallitusta vastaan. 


Sisäpolitiikassaan Kansanhallitus asettaa itselleen seuraavat teh- 
tävät: 


1) Suomen Kansanarmeijan luominen; 


2) suurten yksityispankkien ja suurten teollisuusliikkeiden 
saattaminen valtion valvonnan alaisiksi ja avustustoimenpiteitä 
keskisuuruisten ja pienten liikkeiden hyväksi; 


3) erikoisten toimenpiteiden toteuttaminen työttömyyden 
lopettamiseksi kokonaan; 


4) työpäivän lyhentäminen 8-tuntiseksi, 2-viikkoisen kesä- 
loman turvaaminen työläisille ja työväen sekä muiden palkan- 
nauttijain asuntovuoktain alentaminen; 


5) suurtiloja omistavien kartanonherrain maiden pakko- 
luovutus, kajoamatta talonpoikain tiluksiin ja omaisuuteen se- 
kä pakkoluovutettujen maiden luovuttaminen tilattomille ja 
maanpuutteessa oleville talonpoikaisviljelijöille; 


6) talonpoikain vapauttaminen verorästien maksusta; 


7) valtion kaikinpuolinen avustustoiminta vähäväkisten vilje- 


sää maata, laidunta ja mahdollisuuden mukaan myös kotitat- 


vemetsää suurilta kattanonherroilta pakkoluovutetuilta tiluk- 
silta; 

8) Suomen valtiomuodon sekä hallinto- ja oikeuslaitoksen 
perinpohjainen kansanvaltaistuttaminen; 


9) valtion sivistysmäärärahojen korottaminen ja koululaitok- 
sen uudistaminen turvaten työväen ja muiden vähävaraisten 
lasten koulunkäyntimahdollisuudet sekä pitäen kaikin puolin 
huolta kansansivistyksen, tieteen, kirjallisuuden ja taiteen ke- 
hittämisestä edistyksellisessä hengessä. 


Kansan vihaama Cajanderin ja Erkon rahavaltainen hallitus, jo- 
ka on tehnyt kaikki mitä on mahdollista saattaakseen synnyin- 
maamme turmioon, menetettyään kaiken kannatuksen kansan 
keskuudessa, on nyt, kuten on saatu tietää, eronnut virasta. Tä- 
män vihatun hallituksen sijaan on asetettu Tannerin hallitus. Mut- 
ta Tanner on samallainen kansan vihollinen kuin Cajanderkin. 
Tannerin hallitus ei ole hiventäkään parempi, ellei vieläkin huo- 
nompi, kuin Sajanderin* hallitus. Se on kansallemme yhtä vihattu 
kuin Cajanderinkin hallitus. 


Ajettakoon nuo pyövelit Suomesta loitolle! Lyötäköön 
maahan koko vararikkoinen hallituskopla! 


Nouse, Suomen kärsinyt työtätekevä kansa! Käy uljaasti taiste- 
luun sortajaisi ja pyöveliesi hirmuvaltaa vastaan! 


Nouskaa kaikki kansalaiset, joille synnyinmaan tulevaisuus on 
kallis! Karkoittakaamme kansan hartioilta synkän taantumuksen 
joukkio! Raivatkaamme tie kansan hyvinvoinnin ja kulttuurin 
nousulle, kansamme vuosisataisten kansallisten toiveiden toteut- 
tamiselle! 


VOITTAKOON SUOMEN TYÖLÄISTEN, TALON- 
POIKIEN JA TYÖTÄTEKEVÄN SIVISTYNEISTÖN 
ELÄMÄN JA SYDÄMEN ASIA! 


VAPAAN JA RIIPPUMATTOMAN SUOMEN KAN- 
SANVALTAISEN TASAVALLAN LIPUN ALLA — 
ETEENPÄIN, VOITTOON! 


Terijoella, 1 pnä joulukuuta v. 1939 


SUOMEN KANSANHALLITUS: 


Kansanhallituksen puheenjohtaja 
ja Suomen ulkoasiain ministeri Otto Kuusinen. 


Kansanhallituksen varapuheenjohtaja 
ja valtiovarain ministeri Mauri Rosenberg. 


Puolustusministeti Aksel Anttila 
Sisäasiain ministeti Tuure Lehen. 
Maanviljelysministeri Armas Äikiä. 
Valistusministeti Inkeri Lehtinen. 


Karjalan asiain ministeri Paavo Prokkonen. 

